Suid-Afrikaanse Musiekkollege

Die Suid-Afrikaanse Musiekkollege is 'n departement van die Fakulteit Geesteswetenskappe aan die Universiteit van Kaapstad. Dit is geleë op die universiteit se laer-kampus in Rondebosch, Kaapstad.

Studiegeleenthede

Die Suid-Afrikaanse Musiekkollege bied opleiding in onder andere orkesinstrumente, klavier, sang, Afrika-musiek en jazz aan. Die Kollege beskik oor verskeie stryk-, blaasinstrument-, jazz- en perkussie ensembles sowel as kore en 'n simfonieorkes.  Die Operaskool bied ook jaarliks 'n seisoen van operaoptredes aan. Daar word van alle studente verwag om in die orkeste te speel óf in die kore te sing, na goeddunke van die Direkteur.

Studente wat diploma- of graadkursusse voltooi is gereed om die beroep van musiek te betree, hetsy as onderwysers, sangers of instrumentaliste in klassieke musiek, Jazzstudies of dans. Potensiële loopbane vir gegradueerdes sluit loopbane as deel van orkeste asook opera en oratoriosang, programsamestelling vir uitsaai netwerke, bibliotekarisse of -esse, uitvoerings en onderwys, in.

Die wye verskeidenheid nagraadse programme wat aangebied word, sluit in: etno-musikologie; uitvoeringstudies in klassieke musiek, Afrika-musiek en jazz; musiekwetenskap (teorie en geskiedenis); en komposisie.

Geskiedenis

Die Suid-Afrikaanse Musiekkollege is gestig deur 'n groep musikante onder leiding van Madame Apolline Niay-Darroll en het in 1910 in Strandstraat, Kaapstad met ses studente 'n aanvang geneem met bedrywighede. In 1912 is Mnr. William Henry Bell as prinsipaal aangestel, en in 1914 verhuis die SACM na 'n groter perseel in Stal Plein.

In 1920 word Mnr. Bell as professor in musiek aan die Universiteit van Kaapstad aangestel, waar hy klasse vir graadkursusse aanbied. In 1923 is die kollege in die Universiteit opgeneem en word professor Bell dekaan van die Fakulteit Musiek. In 1999 word die Fakulteit Musiek opgeneem in die Fakulteit Geesteswetenskappe.

Strubenholm, voorheen die privaat woning in Rosebank van Henry Struben, is sedert 1925 die tuiste van die kollege.  Dit huisves nou administratiewe kantore en lesingsale, sowel as 'n uitstallingsaal vir die wêreldbekende Kirby-versameling van Afrikaanse, Europese en Asiatiese instrumente. 

Aan die einde van 1972 is twee nuwe geboue, wat aan Strubenholm gekoppel is, voltooi. Dit bevat die 160-sitplek Chisholm uitvoeringskamer; 'n opera ateljee, die Fiasconaro-kamer; byna 100 onderrig ateljees en oefenkamers; en die W.H. Bell Musiekbiblioteek, wat 'n verskeidenheid naslaan- en teksboeke, tydskrifte, partiture en plate bevat. Daarbenewens is daar ook opname- en elektroniese musiek ateljees en 'n luisterlaboratorium.

Die konsertsaal met 638 sitplekke in die aangrensende Baxter-teatersentrum-kompleks, met sy uitstekende Von Beckerath orrel, is 'n belangrike uitvoerings- en onderriglokaal vir die kollege.

Noemenswaardige alumni

 Darryl Andrews
 Cromwell Everson
 Robert Fokkens
 Malcolm Forsyth
 Stefans Grové
 Hendrik Hofmeyr
 John Joubert
 Eddie Kramer
 Galt MacDermot
 Ike Moriz
 Dizu Plaatjies
 Priaulx Rainier
 Melanie Scholtz
 Judith Sephuma
 John Tyrrell
 Peter van der Merwe
 George Walker
 Martin Watt
 Marcus Wyatt
 Pretty Yende

Noemenswaardige personeellede

 Erik Chisholm
 Lamar Crowson
 Graham Fitch
 Stanley Glasser
 Peter Klatzow
 Brian Priestman
 Thomas Rajna
 Barry Smith (orrelis) 
 Ronald StevensonGasser, M., "Ronald Stevenson, Composer-Pianist : An Exegetical Critique from a Pianistic Perspective" (Edith Cowan University Press, Western Australia, 2013)
 Arnold van Wyk
 Hubert du Plessis

 Verwysings 

Eksterne skakels
SACM Webtuiste
Universiteit van Kaapstad se webwerf
W. H. Bell Musiekbiblioteek 
Baxter-teatersentrum

Kategorie:Musiek